Το σπίτι είναι κουκλίστικο, μικρό αλλά προσεκτικά και με φαντασία διαμορφωμένο, με όμορφη και ιδιαίτερη διακόσμηση, μεγάλη ευρύχωρη βεράντα, με θέα. Από το γραφείο που διαχειρίζεται το σπίτι υπήρχε άριστη επικοινωνία και κατά την άφιξή μας μας περίμεναν στο λιμάνι και μας οδήγησαν μέχρι το σπίτι στο χωριό (Καλλίτσος). Δεν υπάρχει χώρος στάθμευσης και θα πρέπει να παρκάρετε στον δημόσιο δρόμο πάνω από το χωριό και να κατέβετε περπατώντας περίπου 5'. Η πρόσβαση του αυτοκινήτου ακριβώς στο σπίτι για φόρτωμα/ξεφόρτωμα είναι δυνατή από ένα μικρό δρομάκι αλλά οριακή και σχετικά δύσκολη στις μανούβρες. Το χωριό απέχει 7' από την παραλία του Άη Γιάννη, 8' από την Ψιλή Άμμο, 18' από το Λιβάδι, 23' από την Χώρα, 31' από το Μεγάλο Λιβάδι.